C 152/122
SL
Uradni list Evropske unije
6.4.2022
Mnenje Evropskega ekonomsko-socialnega odbora – Predlog sklepa Evropskega parlamenta in Sveta o evropskem letu mladih 2022 (COM(2021) 634 final – 2021/0328 (COD)) (2022/C 152/20)
Glavni poročevalec: Michael MCLOUGHLIN
Zaprosilo
Svet Evropske unije, 21. 10.
2021 Evropski parlament, 21. 10.
2021
Pravna podlaga
člen 165(4) in člen 166(4) Pogodbe o delovanju Evropske unije
Pristojnost
strokovna skupina za zaposlovanje, socialne zadeve in državljanstvo
Datum sprejetja mnenja na plenar­ 8. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
201/0/1
1.
Sklepi in priporočila 1.1 Evropski ekonomsko-socialni odbor pozdravlja razglasitev leta 2022 za evropsko leto mladih.
Umestitev tega leta v okvir evropskega stebra socialnih pravic in diskurza o okrevanju po pandemiji je zelo dobrodošla.
1.2 EESO je pripravljen prevzeti vodilno vlogo v evropskem letu mladih, pri čemer bi se oprl na svoje uspešne pobude, kot so pobuda Vaša Evropa, vaš glas in razprave z mladimi o podnebju ter trajnosti.
EESO je v edinstvenem položaju za spodbujanje sodelovanja z mladinskimi mrežami.
1.3 Za evropsko leto mladih je treba razviti jasne kazalnike in cilje politike, ki bi se morali osredotočati na učinek na politike in medsektorsko delo, ki presega organizirane dejavnosti.
1.4 EESO izraža zaskrbljenost, ker se zdijo agenda in prednostne naloge v okviru leta mladih preobsežne, in meni, da bi bile preproste prednostne naloge koristne za vse zainteresirane strani.
1.5 Če so glavna vsebina leta mladih promocijske dejavnosti, bi moralo biti to jasno v vsej komunikaciji, zlasti z mladimi.
1.6 Leto mladih mora z jasnimi načrti in zavezanostjo prispevati k strategiji EU za mlade, zlasti z vidika njene medsektorske razsežnosti.
1.7 V leto mladih je treba vključiti skupine, ki jih je težko doseči.
Po potrebi bi veljalo v ta namen uporabiti kazalnike na ravni skupin in geografske kazalnike.
1.8 Glede proračuna EESO meni, da bi moral biti bolj ambiciozen.
Ker so mladi v EU v težkem položaju, jim je treba poleg že uvedenih programov za nacionalne mladinske svete in mladinske organizacije nameniti dodatna sredstva.
1.9 EESO meni, da je treba skupaj dodeliti 10 milijonov EUR in dodatna 2 milijona EUR za nacionalno usklajevanje.
Zelo pomembni so tudi Evropski mladinski forum in njegovi člani.
Sredstva bi se nato lahko dodeljevala naprej v okviru nacionalnih mladinskih svetov.
1.10
Dobrodošla bi bila lokalna zavezništva za evropsko leto na ravni držav članic, pri čemer lahko sodeluje tudi EESO.
1.11 Delo, predvideno na področju zunanjih odnosov in skupaj z Evropsko službo za zunanje delovanje, je prav tako dobrodošlo v letu mladih in pozneje.
Razmeroma dobro razvite politike za mlade v Evropi imajo lahko pomembno vlogo v naši soseščini in širše.